proxectonos/corpus_dominio_legal_administrativo_tmp huggingface dataset:
RESOLUCIÓN do 5 de xullo de 2024 pola que se publican as subvencións concedidas ao abeiro da Resolución do 19 de decembro de 2023 pola que se aproba o Plan marco de mellora de camiños municipais de acceso a parcelas agrícolas 2024-2025, cofinanciado co Fondo Europeo Agrícola de Desenvolvemento Rural no marco do Plan de desenvolvemento rural de Galicia 2014-2020, mediante tramitación anticipada de gasto (código de procedemento MR701E).
Axencia Galega de Desenvolvemento Rural — III. Outras disposicións — 17/07/2024

Mediante a Resolución do 19 de decembro de 2023 aprobouse o Plan marco de mellora de camiños municipais de acceso a parcelas agrícolas 2024-2025, cofinanciado co Fondo Europeo Agrícola de Desenvolvemento Rural no marco do Plan de desenvolvemento rural de Galicia 2014-2020, mediante tramitación anticipada de gasto (DOG núm. 18, do 25 de xaneiro de 2024).
A convocatoria ten unha dotación de 19.498.525 €, financiados con cargo á partida orzamentaria 14.A1.712A.760.00 dos orzamentos da Axencia Galega de Desenvolvemento Rural, coas seguintes porcentaxes de cofinanciamento: Feader (75 %), fondos da Administración xeral do Estado (7,5 %), fondos da Xunta de Galicia (17,5 %).
Nos termos establecidos no anexo II da citada resolución, do montante total da convocatoria, 17.998.525 € financiarán a execución dos proxectos de obra para a mellora dos camiños municipais de acceso a parcelas agrícolas, e 1.500.000 € financiará a redacción dos estudos integrais da rede viaria para aqueles concellos que o soliciten.
A convocatoria de axudas tramitouse en réxime de concesión directa, ao abeiro do artigo 19.4.c) da Lei 9/2007, do 13 de xuño, de subvencións de Galicia, en relación cos artigos 36.1.c) e 40 do Decreto 11/2009, do 8 de xaneiro, polo que se aproba o regulamento da devandita lei.
O artigo 15 da Lei 9/2007, do 13 de xuño, de subvencións de Galicia, dispón que o órgano concedente publicará no Diario Oficial de Galicia as subvencións concedidas. Así mesmo, o artigo 17.1 da Lei 1/2016, do 18 de xaneiro, de transparencia e bo goberno, establece que se deberá publicar a concesión das correspondentes axudas ou subvencións.
Así pois, unha vez resolta a convocatoria de axudas na súa totalidade,
Primeiro. Publicar no Diario Oficial de Galicia a relación das subvencións concedidas ao abeiro da Resolución do 19 de decembro de 2023 pola que se aproba o Plan marco de mellora de camiños municipais de acceso a parcelas agrícolas 2024-2025, cofinanciadas co Fondo Europeo Agrícola de Desenvolvemento Rural no marco do Plan de desenvolvemento rural de Galicia 2014-2020, mediante tramitación anticipada de gasto, segundo o documento anexo.
Santiago de Compostela, 5 de xullo de 2024
RESOLUCIÓN do 5 de xullo de 2024 pola que se dá publicidade ao convenio de colaboración subscrito no terceiro cuadrimestre do ano 2023.
Academia Galega de Seguridade Pública — III. Outras disposicións — 17/07/2024

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade da relación dos convenios subscritos pola Academia Galega de Seguridade Pública no mes decembro de 2023, que se incorpora como anexo a esta resolución.
A Estrada, 5 de xullo de 2024
DECRETO 167/2024, do 15 de xullo, polo que se concede a Medalla de Galicia na súa categoría de ouro.
Consellería de Presidencia, Xustiza e Deportes — III. Outras disposicións — 17/07/2024

O artigo 4 do Decreto 1/1991, do 11 de xaneiro, polo que se regula a concesión da Medalla de Galicia, establece as medallas que, anualmente, se poderán outorgar nas súas distintas categorías.
Tendo en conta o previsto no artigo antes indicado, o Goberno galego ten a vontade de outorgarlles a súa máis alta distinción ás persoas que se indican a seguir.
Polo tanto, por proposta do conselleiro de Presidencia, Xustiza e Deportes e logo do acordo do Consello da Xunta de Galicia na súa reunión do día quince de xullo de dous mil vinte e catro,
Conceder a Medalla de Ouro de Galicia a:
– Luis López Tosar.
– María Ignacia Ceballos González-Llanos.
– Academia Galega do Audiovisual.
Santiago de Compostela, quince de xullo de dous mil vinte e catro
RESOLUCIÓN do 8 de xullo de 2024, da Dirección Xeral de Formación e Cualificación para o Emprego, pola que se dá publicidade ás axudas concedidas ao abeiro da Orde do 22 de decembro de 2023 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2024 (Diario Oficial de Galicia número 13, do 18 de xaneiro).
Consellería de Emprego, Comercio e Emigración — III. Outras disposicións — 17/07/2024

O artigo 9.9 da orde reguladora dispón que as resolucións de concesión serán obxecto de publicación segundo o establecido no artigo 17 da Lei 1/2016, do 18 de xaneiro, de transparencia e bo goberno, e no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas que se relacionan no anexo desta resolución, ao abeiro da Orde do 22 de decembro de 2023 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2024 (DOG núm. 13, do 18 de xaneiro), con cargo ás aplicacións orzamentarias 44.03.322A.460.4 e 44.03.322A.481.1, código de proxecto 2015 00524, correspondente a fondos finalistas recibidos do Servicio Público de Empleo Estatal.
Santiago de Compostela, 8 de xullo de 2024
RESOLUCIÓN do 3 de xullo de 2024, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 10 de xaneiro de 2023 pola que se establecen as bases reguladoras do Plan Galicia emprega de incentivos á contratación e á formación na empresa ordinaria, e se procede á súa convocatoria para o ano 2023 (código de procedemento TR342C).
Consellería de Emprego, Comercio e Emigración — III. Outras disposicións — 17/07/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas ao abeiro da Orde do 10 de xaneiro de 2023 pola que se establecen as bases reguladoras do Plan Galicia emprega de incentivos á contratación e á formación na empresa ordinaria, e se procede á súa convocatoria para o ano 2023 (DOG núm. 21, do 31 de xaneiro).
Santiago de Compostela, 3 de xullo de 2024
RESOLUCIÓN do 11 de xullo de 2024, da Dirección Xeral de Traballo Autónomo e Economía Social, pola que se redistribúen os créditos orzamentarios por epígrafes recollidos na Orde do 27 de decembro de 2023 pola que se establecen as bases reguladoras de subvencións ás entidades colaboradoras da Rede Eusumo para realizar actividades de promoción e impulso do cooperativismo e a economía social, e se convocan para os anos 2024 e 2025 (código de procedemento TR811A).
Consellería de Emprego, Comercio e Emigración — III. Outras disposicións — 19/07/2024

Mediante a Orde do 27 de decembro de 2023, que foi publicada no
Diario Oficial de Galicia
núm. 17, do 24 de xaneiro de 2024, establecéronse as bases reguladoras e convocáronse subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social.
A Dirección Xeral de Traballo Autónomo e Economía Social é o órgano competente para ditar esta resolución segundo o disposto na disposición derradeira primeira da Orde do 27 de decembro de 2023 e o establecido no artigo 43.1.b) do Decreto 147/2024, do 20 de maio, polo que se establece a estrutura orgánica da Consellería de Emprego, Comercio e Emigración.
No artigo 37.1 da devandita orde recóllese o financiamento das axudas previstas con cargo ás aplicacións 44.04.324C.444.0, 44.04.324C.445.0, 44.04.324C.460.0 e 44.04.324C.481.1, cunha contía inicial de seiscentos noventa mil euros (690.000 €) distribuída en dúas anualidades, correspondentes a fondos finalistas do Estado.
No artigo 37.2 establécese que a distribución inicial poderá alterarse, logo das modificacións orzamentarias precisas, en función da tipoloxía das entidades que vaian realizar as actividades que resulten subvencionadas.
Unha vez instruídos os expedientes e obtida a relación de solicitudes que cumpren coas condicións administrativas e técnicas establecidas nas bases reguladoras para adquirir a condición de entidade beneficiaria, cómpre unha redistribución do crédito das distintas aplicacións orzamentarias.
De acordo co disposto no artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro), cando a contía total máxima das subvencións convocadas se distribúa entre distintos créditos orzamentarios, a alteración da devandita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior,
Primeiro. Redistribuír o crédito destinado ás axudas convocadas pola Orde do 27 de decembro de 2023 pola que se establecen as bases reguladoras de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2024 e 2025, sen variar o orzamento total, da seguinte maneira:
Segundo. Esta modificación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Santiago de Compostela, 11 de xullo de 2024
RESOLUCIÓN do 10 de xullo de 2024 pola que se conceden as axudas para a mellora da capacidade de innovación das empresas en Galicia, a través do financiamento de bonos de innovación para pequenas e medianas empresas cuxa actividade se enmarca nas prioridades estratéxicas da RIS3, convocadas por Resolución do 29 de decembro de 2023 (Diario Oficial de Galicia número 15, de 22 de xaneiro de 2024).
Axencia Galega de Innovación — III. Outras disposicións — 19/07/2024

Por Resolución da Axencia Galega de Innovación do 29 de decembro de 2023 (DOG núm. 15, de 22 de xaneiro de 2024) convocáronse as subvencións para a mellora da capacidade de innovación das empresas en Galicia, a través do financiamento de bonos de innovación para pequenas e medianas empresas cuxa actividade se enmarca nas prioridades estratéxicas da RIS3.
No seu artigo 21 regúlase a resolución e notificación destas axudas unha vez que a comisión de selección establecida no artigo 18 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 19.
De acordo con isto, e atendendo ao informe elaborado na sesión do 21 de maio de 2024 pola comisión de selección,
1. Conceder as axudas para a mellora da capacidade de innovación das empresas en Galicia, a través do financiamento de bonos de innovación para pequenas e medianas empresas cuxa actividade se enmarca nas prioridades estratéxicas da RIS3, a todas as solicitudes que acadaron unha puntuación igual o superior a 54,5 puntos na liña 1 que figuran como anexo I, e ás solicitudes que acadaron unha puntuación igual ou superior a 10 puntos nas liñas 2A e 2B, que figuran como anexo II e anexo III, respectivamente, a esta proposta (ordenadas por puntuación).
O importe total das axudas concedidas é de 738.972,05 €, con cargo á aplicación orzamentaria que se recolle no seguinte cadro:
2. Elaborar unha listaxe de agarda para as solicitudes que se relacionan no anexo VI e que son denegadas por non dispor de crédito suficiente para o seu financiamento.
3. Desestimar as solicitudes que se relacionan no anexo V polos motivos que se indican no dito artigo.
4. Inadmitir as solicitudes que se relacionan no anexo VI polos motivos que se indican no dito anexo.
5. Para a xustificación da subvención deberá presentarse a documentación indicada no artigo 27 da resolución de convocatoria no plazo establecido no artigo 26 no seu punto 1.
6. O pagamento destas axudas realizarase conforme o establecido no artigo 28 da resolución da convocatoria.
7. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da notificación da resolución, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 10 de xullo de 2024
RESOLUCIÓN do 11 de xullo de 2024 pola que se dá publicidade ás axudas concedidas e ás solicitudes desistidas e non admitidas a trámite ao abeiro da Resolución do 16 de febreiro de 2024 pola que se establecen as bases reguladoras e se convocan para o ano 2024, en réxime de concorrencia competitiva, as axudas para a organización de actividades formativas non regradas que impulsen o coñecemento e a competitividade da industria forestal-madeira de Galicia (código de procedemento IN501A).
Axencia Galega da Industria Forestal — III. Outras disposicións — 19/07/2024

Na Lei de orzamentos xerais da Comunidade Autónoma de Galicia para o ano 2024, está consignado crédito por importe de 400.000,00 € para a indicada anualidade e 400.000,00 € para o ano 2025, con cargo ás aplicacións orzamentarias 14.A4.741A.481.0 e 14.A4.741A.444.0, código de proxecto 2018 00005.
De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas e ás solicitudes desistidas e non admitidas a trámite ao abeiro da Resolución do 16 de febreiro de 2024 pola que se establecen as bases reguladoras e se convocan para o ano 2024, en réxime de concorrencia competitiva, as axudas para a organización de actividades formativas non regradas que impulsen o coñecemento e a competitividade da industria forestal-madeira de Galicia (código de procedemento IN501A) que figuran nos anexos I, II e III.
Santiago de Compostela, 11 de xullo de 2024
ORDE do 12 de xullo de 2024 pola que se concede a Medalla Emilia Pardo Bazán para o recoñecemento de accións relevantes en prol da igualdade entre mulleres e homes.
Consellería de Política Social e Igualdade — III. Outras disposicións — 19/07/2024

O Decreto 53/2019, do 23 de maio, polo que se crea e se regula a Medalla Emilia Pardo Bazán para o recoñecemento de accións relevantes en prol da igualdade entre mulleres e homes, prevé a concesión, con carácter anual, de ata un máximo de tres condecoracións, baixo a denominación Medalla Emilia Pardo Bazán, para o recoñecemento de accións relevantes en prol da igualdade entre mulleres e homes, coa finalidade de recoñecer publicamente as accións desenvolvidas na Comunidade Autónoma de Galicia por parte de persoas, colectivos, entidades ou institucións, tanto públicas como privadas, que contribuísen e destacasen na defensa da igualdade de dereitos e oportunidades entre mulleres e homes.
O artigo 14 do dito Decreto 53/2019, do 23 de maio, prevé que a concesión da medalla se efectuará por orde da persoa titular da consellería con competencias en materia de igualdade, a quen lle corresponderá adoptar a decisión de outorgar a medalla ás persoas propostas pola Comisión de Valoración.
Tendo en conta a proposta efectuada pola Comisión de Valoración o día 11 de xullo de 2024 e o previsto no artigo antes indicado, mediante esta orde concédeselles a Medalla Emilia Pardo Bazán ás persoas e entidades que se indican a seguir.
Polo exposto,
Conceder a Medalla Emilia Pardo Bazán:
– Aos institutos de investigación sanitaria de Galicia.
– Á Asociación Acadar.
– A Rosa Celia Otero Raña.
Santiago de Compostela, 12 de xullo de 2024
RESOLUCIÓN do 10 de xullo de 2024 relativa ao nomeamento dos membros integrantes da Xunta Electoral de Galicia.
Xunta Electoral de Galicia — III. Outras disposicións — 15/07/2024

A Presidencia da Xunta Electoral de Galicia, en cumprimento do Decreto 160/2024, do 24 de xuño, da Presidencia da Xunta de Galicia (DOG núm. 122, do 25 de xuño), procedeu ao nomeamento dos membros integrantes da Xunta Electoral de Galicia.
Deste xeito dáse contido ao disposto no artigo 15 da Lei autonómica 8/1985, do 13 de agosto, de eleccións ao Parlamento de Galicia, onde se establece que os nomeados por decreto, ao comezo de cada lexislatura, permanecerán no exercicio do seu mandato ata a toma de posesión da nova xunta electoral.
Na súa virtude e ao abeiro do disposto no artigo 18.6 da Lei orgánica 5/1985, do 19 de xuño, e en execución do acordo adoptado pola Xunta Electoral de Galicia na reunión do día de hoxe, esta presidencia resolveu declarar:
O día 10 de xullo de 2024 constitúese a Xunta Electoral de Galicia cos seguintes membros:
Presidente: José María Gómez y Díaz-Castroverde, presidente do Tribunal Superior de Xustiza de Galicia (artigo 14.1.a) da Lei 8/1985, do 13 de agosto).
Vicepresidente: Fernando Seoane Pesqueira, maxistrado do Tribunal Superior de Xustiza de Galicia (artigo 14.1.b).
Vogais: maxistrados do Tribunal Superior de Xustiza de Galicia (artigo 14.1.c):
José Antonio Varela Agrelo.
Dolores Rivera Frade.
Luis Fernando de Castro Mejuto.
Vogais: profesores en activo das facultades de Dereito de Santiago de Compostela, A Coruña e Vigo (artigo 14.1.d):
Xosé Manuel Carril Vázquez.
José Julio Fernández Rodríguez.
Gumersindo Guinarte Cabada.
Mónica Siota Álvarez.
Secretario: Xosé Antón Sarmiento Méndez, letrado oficial maior do Parlamento de Galicia (artigo 15.2).
O que se publica para xeral coñecemento.
A Coruña, 10 de xullo de 2024
EXTRACTO da Resolución do 28 de xuño de 2024 pola que se dá publicidade ao acordo do Consello de Dirección que aproba a modificación da convocatoria das bases reguladoras do marco de apoio ao acceso ao crédito das pequenas e medianas empresas, instrumentadas mediante convenio coas sociedades de garantía recíproca e as entidades de crédito adheridas (financiamento Igape-pemes), publicadas pola Resolución do 17 de xaneiro de 2024, co incremento do crédito orzamentario para os exercicios 2024 e 2025 (código de procedemento IG535A).
Instituto Galego de Promoción Económica — III. Outras disposicións — 05/07/2024

BDNS (Identif.): 739787
.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Importe
Modifícase a dotación orzamentaria das bases reguladoras, que queda establecida do xeito seguinte:
Dotaranse provisións para atender posibles falidos do exercicio 2024 polo importe máximo de 3.000.000 € (partida orzamentaria 09.A1.741A.8900). En relación coas compensacións económicas ás SGR, os créditos dispoñibles nesta convocatoria serán de 375.000 € para o exercicio 2024 e de 405.000 € para o exercicio 2025, partida orzamentaria 09.A1.741A.7700, logo da existencia de crédito adecuado e suficiente. A subsidiación ao tipo de xuro e/ou ás comisións de aval financiarase con cargo á partida orzamentaria 09.A1.741A.7700, cunha dotación de 375.000 € para o exercicio 2024, 8.895.000 € para o exercicio 2025 e de 4.500.000 € para o exercicio 2026.
Santiago de Compostela, 28 de xuño de 2024
DECRETO 161/2024, do 24 de xuño, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 01/07/2024

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia; no artigo 9.e) do seu Regulamento de réxime interno, e de acordo coa proposta efectuada pola Universidade de Vigo o 22 de maio de 2024,
Que cese como membro titular do Consello Económico e Social de Galicia, en representación da Universidade de Vigo, José Luis Míguez Tabarés.
Santiago de Compostela, vinte e catro de xuño de dous mil vinte e catro
DECRETO 162/2024, do 24 de xuño, polo que se nomea un membro do Consello Económico e Social de Galicia.
Presidencia da Xunta de Galicia — II. Autoridades e persoal — 01/07/2024

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia; nos artigos 8 e 10 do seu Regulamento de réxime interno, e de acordo coa proposta efectuada pola Universidade de Vigo o 22 de maio de 2024,
Nomear membro titular do Consello Económico e Social de Galicia, en representación da Universidade de Vigo, a Xavier Labandeira Villot.
Santiago de Compostela, vinte e catro de xuño de dous mil vinte e catro
EXTRACTO da Resolución do 1 de xullo de 2024 pola que se dá publicidade ao acordo do Consello de Dirección do Instituto Galego de Promoción Económica (Igape) que aproba as bases reguladoras das axudas extraordinarias á industria da automoción en Galicia (liña B), e se procede á súa convocatoria para o ano 2024, en réxime de concorrencia non competitiva (código de procedemento IN422P).
Instituto Galego de Promoción Económica — III. Outras disposicións — 02/07/2024

BDNS (Identif.): 771856.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Entidades beneficiarias
As empresas industriais do sector de automoción galegas ou cun centro de traballo en Galicia.
Consideraranse industrias de automoción aquelas cuxa actividade se desenvolva no CNAE 29, en calquera das súas subepígrafes, e tamén aquelas empresas que, non estando dadas de alta en actividades do CNAE 29 senón en actividades industriais xenéricas, estean asociadas á Fundación Clúster de Empresas de Automoción de Galicia.
Segundo. Obxecto
As axudas concédense en réxime de concorrencia non competitiva e teñen por obxecto apoiar a industria da automoción galega na transición á mobilidade sustentable subvencionando as seguintes tipoloxías de proxectos:
1. Axuda a proxectos de aforro e eficiencia enerxética.
2. Axuda a proxectos de enerxías renovables.
Terceiro. Bases reguladoras
Resolución do 1 de xullo de 2024 pola que se dá publicidade ao acordo do Consello de Dirección do Instituto Galego de Promoción Económica (Igape) que aproba as bases reguladoras das axudas extraordinarias á industria da automoción en Galicia, e se procede á súa convocatoria para o ano 2024, en réxime de concorrencia non competitiva (liña A, código de procedemento IG300I, e liña B, código de procedemento IN422P).
Cuarto. Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741.A.7700 e por un importe de 8.000.000 € no ano 2024.
Quinto. Prazo de presentación de solicitudes
O prazo de presentación de solicitudes de axuda comezará ás 9.00 horas do día 8 de xullo de 2024 e rematará ás 14.00 horas do 2 de setembro de 2024, agás que antes desa data se produza o esgotamento do crédito.
Santiago de Compostela, 1 de xullo de 2024
CORRECCIÓN DE ERROS. Decreto 145/2024, do 20 de maio, polo que se establece a estrutura orgánica do Servizo Galego de Saúde.
Consellería de Sanidade — I. Disposicións xerais — 08/07/2024

Advertidos erros no citado decreto, publicado no Diario Oficial de Galicia número 101, do 27 de maio de 2024, é necesario efectuar as seguintes correccións:
Na páxina 32061, artigo 5.7, onde di:
«7. Adscríbense á Xerencia do Servizo Galego de Saúde o Consello Asesor de Pacientes e o Comité de Ética da Investigación con Medicamentos de Galicia, ou órgano que o substitúa».
Debe dicir:
«7. Adscríbense á Xerencia do Servizo Galego de Saúde o Consello Asesor de Pacientes, o Consello Técnico de Atención Primaria e o Comité de Ética da Investigación con Medicamentos de Galicia, ou órgano que o substitúa».
Na páxina 32067, artigo 8.5, onde di: «g) O Consello Técnico de Atención Primaria», debe dicir: «g) A Comisión Central para a Regulación e Seguimento da Prestación Ortoprotésica de Galicia».
Na páxina 32075, no artigo 11.2.3 letra a):
Onde di:
«a) A elaboración e información das propostas de acordos marco de xestión de asistencia sanitaria, contratos de servizos asistenciais, así como as cláusulas anuais, realizando o seu seguimento e coordinando as propostas cos centros e áreas sanitarias».
Debe dicir:
«a) A elaboración e información das propostas de acordos marco de xestión de asistencia sanitaria, contratos de servizos asistenciais e de transporte sanitario, así como as cláusulas anuais, realizando o seu seguimento e coordinando as propostas cos centros e áreas sanitarias».
EXTRACTO da Resolución do 1 de xullo de 2024 pola que se dá publicidade ao acordo do Consello de Dirección do Instituto Galego de Promoción Económica (Igape) que aproba as bases reguladoras das axudas extraordinarias á industria da automoción en Galicia (liña A), e se procede á súa convocatoria para o ano 2024, en réxime de concorrencia non competitiva (código de procedemento IG300I).
Instituto Galego de Promoción Económica — III. Outras disposicións — 02/07/2024

BDNS (Identif.): 771853.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Entidades beneficiarias
As empresas industriais do sector de automoción galegas ou cun centro de traballo en Galicia.
Consideraranse industrias de automoción aquelas cuxa actividade se desenvolva no CNAE 29, en calquera das súas subepígrafes, e tamén aquelas empresas que, non estando dadas de alta en actividades do CNAE 29 senón en actividades industriais xenéricas, estean asociadas á Fundación Clúster de Empresas de Automoción de Galicia.
Segundo. Obxecto
As axudas concédense en réxime de concorrencia non competitiva e teñen por obxecto apoiar a industria da automoción galega na transición á mobilidade sustentable subvencionando as seguintes tipoloxías de proxectos:
1. Investimento: axuda sobre o volume de investimento en equipamentos, sistemas ou obras.
2. Consultoría: axuda sobre a elaboración de proxectos de futuro ante a transición do sector.
Terceiro. Bases reguladoras
Resolución do 1 de xullo de 2024 pola que se dá publicidade ao acordo do Consello de Dirección do Instituto Galego de Promoción Económica (Igape) que aproba as bases reguladoras das axudas extraordinarias á industria da automoción en Galicia, e se procede á súa convocatoria para o ano 2024, en réxime de concorrencia non competitiva (liña A, código de procedemento IG300I, e liña B, código de procedemento IN422P).
Cuarto. Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741.A.7700 e por un importe de 10.000.000 € no ano 2024.
Quinto. Prazo de presentación de solicitudes
O prazo de presentación de solicitudes de axuda comezará ás 9.00 horas do día 8 de xullo de 2024 e rematará ás 14.00 horas do 31 de outubro de 2024, agás que antes desa data se produza o esgotamento do crédito.
Santiago de Compostela, 1 de xullo de 2024
DECRETO 160/2024, do 24 de xuño, polo que se nomean os membros da Xunta Electoral de Galicia.
Presidencia da Xunta de Galicia — II. Autoridades e persoal — 25/06/2024

O artigo 14, no seu número 1, letras c) e d), da Lei 8/1985, do 13 de agosto, de eleccións ao Parlamento de Galicia, establece que a Xunta Electoral de Galicia está composta, entre outros, por catro vogais maxistrados do Tribunal Superior de Xustiza de Galicia e por catro vogais profesores en activo das facultades de Dereito, de Ciencias Políticas ou de Socioloxía das universidades de Galicia.
Unha vez que o presidente do Parlamento de Galicia comunicou os vogais designados en virtude do artigo 14.1.c) e d) da Lei 8/1985, do 13 de agosto, de eleccións ao Parlamento de Galicia, e en cumprimento do disposto no artigo 15.1 da Lei 8/1985, do 13 de agosto, de eleccións ao Parlamento de Galicia,
Artigo 1
Nomear vogais xudiciais da Xunta Electoral de Galicia os maxistrados do Tribunal Superior de Xustiza de Galicia que a seguir se indican:
Fernando Seoane Pesqueira.
Dolores Rivera Frade.
Luis Fernando de Castro Mejuto.
José Antonio Varela Agrelo.
Artigo 2
Nomear vogais da Xunta Electoral de Galicia os profesores que a seguir se indican:
Xosé Manuel Carril Vázquez.
José Julio Fernández Rodríguez.
Gumersindo Guinarte Cabada.
Mónica Siota Álvarez.
Disposición adicional
De conformidade co establecido nos artigos 14.1.a) e 15.2 da Lei 8/1985, do 13 de agosto, de eleccións ao Parlamento de Galicia, a Xunta Electoral de Galicia está composta, ademais, por un presidente, que será o presidente do Tribunal Superior de Xustiza de Galicia, e un secretario, o letrado maior do Parlamento de Galicia.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vinte e catro de xuño de dous mil vinte e catro
RESOLUCIÓN do 13 de xuño de 2024 pola que se dá publicidade dos convenios subscritos no primeiro cuadrimestre do exercicio 2024.
Instituto Galego de Promoción Económica — III. Outras disposicións — 21/06/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar no
Diario Oficial de Galicia
unha relación dos convenios subscritos referidos ao cuadrimestre anterior.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Promoción Económica no primeiro cuadrimestre do exercicio 2024, a cal se xunta a esta resolución.
Santiago de Compostela, 13 de xuño de 2024
CORRECCIÓN DE ERROS. Resolución do 23 de maio de 2024 pola que se autoriza o Plan de pesca da anguía para as confrarías de pescadores da ría de Ferrol, tempada 2024.
Consellería do Mar — III. Outras disposicións — 18/06/2024

Advertido un erro na citada resolución, publicada no
Diario Oficial de Galicia
número 105, do venres 31 de maio de 2024, cómpre facer a seguinte corrección:
Na páxina 33068, no punto 3. Horario, onde di:
«A actividade iniciarase ás 12.00 horas do luns. Para tal efecto, entenderase por inicio da actividade o momento da saída do porto.
As nasas non poderán ser caladas nin poderán permanecer no mar as fins de semana a partir das 12.00 horas do sábado, e a embarcación non poderá saír do porto ata as 12.00 horas do luns seguinte».
Debe dicir:
«As nasas poderán permanecer caladas no mar as fins de semana e non poderán levantar a arte entre as 12.00 horas do sábado e as 12.00 horas do luns seguinte».
CORRECCIÓN DE ERROS. Extracto da Resolución do 11 de xuño de 2024 pola que se dá publicidade ao acordo do Consello de Dirección que aproba as bases reguladoras do Programa de adquisición de competencias profesionais en materia de internacionalización
Instituto Galego de Promoción Económica — III. Outras disposicións — 24/06/2024

Advertida omisión no dito extracto, publicado no Diario Oficial de Galicia número 120, do venres 21 de xuño de 2024, cómpre engadir o seguinte:
Na páxina 38183, engádase o seguinte texto:
«BDNS (Identif.:) 769005».
CORRECCIÓN DE ERROS. Resolución do 4 de xuño de 2024 pola que se convocan as actividades de formación continua para o persoal ao servizo da Administración xeral da Comunidade Autónoma de Galicia, das entidades públicas instrumentais do sector público autonómico e da Administración institucional.
Escola Galega de Administración Pública — III. Outras disposicións — 24/06/2024

Advertido erro na referida resolución, na versión en castelán, publicada no Diario Oficial de Galicia número 115, do 14 de xuño de 2024.
Faise a corrección na versión do DOG neste idioma. Tal corrección non procede no texto en galego.
RESOLUCIÓN do 14 de xuño de 2024 pola que se dá publicidade á relación das axudas concedidas ao abeiro da Resolución do 28 de novembro de 2023 pola que se aproban as bases reguladoras para a concesión, en réxime de concorrencia non competitiva, das axudas para as actuacións de corrección de impactos paisaxísticos destinadas a persoas físicas, xestionadas por este instituto, e se establece a súa convocatoria para o ano 2024, tramitado como expediente anticipado de gasto (código de procedemento MT402A).
Instituto de Estudos do Territorio — III. Outras disposicións — 24/06/2024

De conformidade co disposto no artigo 17 da Lei 1/2016, de 18 de xaneiro, de transparencia e bo goberno, así como no artigo 15 da Lei 9/2007, do 13 de xuño, de subvencións de Galicia,
Dar publicidade á relación de particulares beneficiarios e ao importe das axudas concedidas polo Instituto de Estudos do Territorio (IET), con cargo aos orzamentos xerais da Comunidade Autónoma de Galicia para o ano 2024, relativo á convocatoria de axudas que a seguir se indica:
a) Norma reguladora da convocatoria: Resolución do 28 de novembro de 2023 pola que se aproban as bases reguladoras para a concesión, en réxime de concorrencia non competitiva, das axudas para actuacións de corrección de impactos paisaxísticos destinadas a persoas físicas, xestionadas por este instituto, e se convoca para o ano 2024 (código de procedemento MT402A), tramitado como expediente anticipado de gasto.
b) Aplicación orzamentaria: 06.80.541E.780.0, código de proxecto 2021 00002.
c) Crédito orzamentario: 1.000.000,00 €.
d) Persoas beneficiarias: as persoas físicas titulares dun inmoble ou ben sobre o que pretendan realizar algunha/s das actuacións establecidas no ordinal segundo da resolución de convocatoria.
e) Finalidade e contía: a corrección de impactos paisaxísticos de conformidade cos valores paisaxísticos recollidos no
Catálogo das paisaxes de Galicia
(código de procedemento MT402A).
O importe da subvención é do 70 % do orzamento do investimento subvencionable, co límite máximo de 3.000 €.
f) Beneficiarios individuais ata o esgotamento do crédito de 1.000.000,00 € e importe da axuda concedida a cada un deles:
g) Beneficiarios individuais en aplicación do que se dispón no ordinal vixésimo terceiro da Resolución do 28.11.2023, segundo o cal as cantidades que resulten sobrantes por causa de renuncia por parte dos beneficiarios se poderán dedicar a subvencionar os solicitantes que presentaron, en prazo, solicitude de subvención:
Co fin de garantir a eficaz execución dos recursos públicos cos que se conta para o desenvolvemento das actuacións de corrección de impactos paisaxísticos, tramitáronse renuncias efectuadas por parte de beneficiarios da axuda. Deste xeito, a contía resultante das ditas renuncias dedicouse a subvencionar aos expedientes que reflicten nesta letra g) seguindo a rigorosa orde de presentación válida da solicitude e de toda a documentación complementaria exixida polas bases reguladoras.
Santiago de Compostela, 14 de xuño de 2024
RESOLUCIÓN do 25 de xuño de 2024 pola que se fai pública a relación de postos de traballo do persoal técnico, de xestión e de administración e servizos.
Universidade da Coruña — III. Outras disposicións — 08/07/2024

O Consello de Goberno da Universidade da Coruña aprobou a modificación da relación de postos de traballo do persoal técnico, de xestión e de administración e servizos con data do 30 de abril de 2024. Esta modificación recibiu informe favorablemente do Consello Social o 30 de abril de 2024 e da Consellería de Facenda e Administración Pública (Dirección Xeral de Orzamentos e Financiamento Autonómico) o 17 de xuño de 2024.
Esta relación de postos de traballo (RPT) enmárcase na Resolución reitoral do 16 de xaneiro de 2024 pola que se establece a estrutura orgánica dos servizos centrais da Universidade da Coruña e as competencias dos seus órganos directivos.
Para dar cumprimento ao previsto no artigo 74 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público, esta xerencia, no uso das atribucións que lle confire a normativa vixente, resolve publicar un texto consolidado con todas as modificacións realizadas na relación de postos de traballo da Universidade da Coruña e recollela no anexo a esta resolución.
A Coruña, 25 de xuño de 2024
RESOLUCIÓN do 24 de xuño de 2024 pola que se ordena a publicación do Acordo do Consello da Xunta de Galicia, da mesma data, polo que se aproba a modificación da relación de postos de traballo da Axencia Tributaria de Galicia.
Consellería de Facenda e Administración Pública — III. Outras disposicións — 25/06/2024

A aprobación da modificación da relación de postos de traballo da Axencia Tributaria de Galicia xustifícase polas razóns indicadas no punto primeiro do acordo.
En consecuencia, por proposta da Axencia Tributaria de Galicia, e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 24 de xuño de 2024, adoptou o seguinte
Primeiro. Aprobar a modificación da relación de postos de traballo da Axencia Tributaria de Galicia nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 24 de xuño de 2024, relativo á aprobación da modificación da relación de postos de traballo da Axencia Tributaria de Galicia, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 24 de xuño de 2024
RESOLUCIÓN do 24 de xuño de 2024 pola que se ordena a publicación do Acordo do Consello da Xunta de Galicia, da mesma data, polo que se aproba a modificación da relación de postos de traballo da extinta Consellería de Cultura, Educación, Formación Profesional e Universidades.
Consellería de Facenda e Administración Pública — III. Outras disposicións — 25/06/2024

O Decreto 49/2024, do 22 de abril, fixou a estrutura orgánica das consellerías da Xunta de Galicia e recolleu, no seu artigo 9, a nova Consellería de Cultura, Lingua e Xuventude. A estrutura orgánica desta nova consellería estableceuse mediante o Decreto 146/2024, do 20 de maio, e está pendente de modificar a relación de postos de traballo para adaptala aos cambios operados por este novo decreto de estrutura.
A aprobación da modificación da relación de postos de traballo da extinta Consellería de Cultura, Educación, Formación Profesional e Universidades, xustifícase polas razóns indicadas no punto primeiro do acordo.
En consecuencia, por proposta da Dirección Xeral de Emprego Público e Administración de Persoal da Consellería de Facenda e Administración Pública, e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 24 de xuño de 2024, adoptou o seguinte
Primeiro. Aprobar a modificación da relación de postos de traballo da extinta Consellería de Cultura, Educación, Formación Profesional e Universidades, nos termos que se sinalan no anexo a este acordo, en desenvolvemento da Resolución da Consellería de Facenda e Administración Pública, do 30 de marzo de 2022, pola que se convocou proceso selectivo de acceso libre para o ingreso no corpo facultativo superior de Administración especial da Administración xeral da Comunidade Autónoma de Galicia, subgrupo A1, escala de enxeñaría, especialidades de enxeñaría de minas; escala de arqueólogos; escala de facultativo de arquivos, bibliotecas e museos, especialidades de arquivos, bibliotecas e museos (DOG núm. 65, do 4 de abril).
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 24 de xuño de 2024, relativo á aprobación da modificación da relación de postos de traballo da extinta Consellería de Cultura, Educación, Formación Profesional e Universidades, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 24 de xuño de 2024
RESOLUCIÓN do 25 de xuño de 2024 pola que se dá publicidade das axudas concedidas ao abeiro da Resolución do 19 de decembro de 2023, da Secretaría Xeral da Igualdade, pola que se establecen as bases que rexerán a concesión de subvencións a entidades de iniciativa social sen ánimo de lucro para o desenvolvemento de proxectos de atención social integral dirixidos a persoas en situación de explotación sexual, preferentemente inmigrantes e/ou vítimas de trata de seres humanos con fins de explotación sexual e/ou laboral, na Comunidade Autónoma de Galicia, cofinanciadas pola Unión Europea no marco do Programa FSE+ Galicia 2021-2027, e se procede á súa convocatoria para o ano 2024 (código de procedemento SI431A).
Consellería de Política Social e Igualdade — III. Outras disposicións — 08/07/2024

O 16 de xaneiro de 2024 publicouse no
Diario Oficial de Galicia
número 11 a Resolución do 19 de decembro de 2023, da Secretaría Xeral da Igualdade, pola que se establecen as bases que rexerán a concesión de subvencións a entidades de iniciativa social sen ánimo de lucro para o desenvolvemento de proxectos de atención social integral dirixidos a persoas en situación de explotación sexual, preferentemente inmigrantes e/ou vítimas de trata de seres humanos con fins de explotación sexual e/ou laboral, na Comunidade Autónoma de Galicia, cofinanciadas pola Unión Europea no marco do Programa FSE+ Galicia 2021-2027, e se procede á súa convocatoria para o ano 2024 (código de procedemento SI431A).
En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas ao abeiro da Resolución do 19 de decembro de 2023, da Secretaría Xeral da Igualdade, pola que se establecen as bases que rexerán a concesión de subvencións a entidades de iniciativa social sen ánimo de lucro para o desenvolvemento de proxectos de atención social integral dirixidos a persoas en situación de explotación sexual, preferentemente inmigrantes e/ou vítimas de trata de seres humanos con fins de explotación sexual e/ou laboral, na Comunidade Autónoma de Galicia, cofinanciadas pola Unión Europea no marco do Programa FSE+ Galicia 2021-2027, e se procede á súa convocatoria para o ano 2024 (código de procedemento SI431A), que se indican no anexo, cun importe total de 450.000,00 euros, con cargo á aplicación 38.06.313D.481.1 dos orzamentos xerais da Comunidade Autónoma de Galicia para o exercicio 2024.
Santiago de Compostela, 25 de xuño de 2024
RESOLUCIÓN do 25 de xuño de 2024 pola que se dá publicidade das axudas concedidas ao abeiro da Resolución do 22 de decembro de 2023, da Secretaría Xeral da Igualdade, pola que se establecen as bases que rexerán a concesión de subvencións a entidades sen ánimo de lucro para programas de deseño e implementación de itinerarios personalizados e accións específicas que favorezan a inserción sociolaboral de mulleres en situación de violencia de xénero na Comunidade Autónoma de Galicia, e se procede á súa convocatoria para o ano 2024 no marco do Pacto de Estado contra a violencia de xénero (código de procedemento SI451A).
Consellería de Política Social e Igualdade — III. Outras disposicións — 08/07/2024

O 15 de xaneiro de 2024 publicouse no
Diario Oficial de Galicia
número 10 a Resolución do 22 de decembro de 2023, da Secretaría Xeral da Igualdade, pola que se establecen as bases que rexerán a concesión de subvencións a entidades sen ánimo de lucro para programas de deseño e implementación de itinerarios personalizados e accións específicas que favorezan a inserción sociolaboral de mulleres en situación de violencia de xénero na Comunidade Autónoma de Galicia, e se procede á súa convocatoria para o ano 2024 no marco do Pacto de Estado contra a violencia de xénero (código de procedemento SI451A).
En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas ao abeiro da Resolución do 22 de decembro de 2023, da Secretaría Xeral da Igualdade, pola que se establecen as bases que rexerán a concesión de subvencións a entidades sen ánimo de lucro para programas de deseño e implementación de itinerarios personalizados e accións específicas que favorezan a inserción sociolaboral de mulleres en situación de violencia de xénero na Comunidade Autónoma de Galicia, e se procede á súa convocatoria para o ano 2024 no marco do Pacto de Estado contra a violencia de xénero (código de procedemento SI451A), que se indican no anexo, cun importe total concedido de 696.879,50 euros, con cargo á aplicación 38.06.313D.481.2 (código de proxecto 2018 000112).
A dita partida orzamentaria finánciase con fondos finalistas do Estado, que os orzamentos xerais do Estado destinan ao desenvolvemento ou ampliación das medidas recollidas no Pacto de Estado contra a violencia de xénero.
Santiago de Compostela, 25 de xuño de 2024